Аляксандр Лаўрэнцьевіч Ісачанка

Аляксандр Лаўрэнцьявіч Іса́чанка () — удзельнік падпольнай барацьбы ў Беларусі ў гады Вялікай Айчыннай вайны, сакратар Гомельскага падпольнага гаркама камсамола.

 Біяграфія 
Беларус. Нарадзіўся 14 сакавіка 1919 года ў вёсцы Хоўхла (цяпер Буда-Кашалёўскага раёна Гомельскай вобласці) ў сялянскай сям’і.

Скончыў Рэчыцкае педагагічнае вучылішча. Працаваў сакратаром Гомельскага гаркама камсамола. Член ВКП (б)/КПСС з 1939 года

Са жніўня 1941 года быў у партызанскім атрадзе «Бальшавік» Гомельскай вобласці — разведчык, падрыўнік, сакратар Гомельскага падпольнага гаркама камсамола. Аляксандр Ісачанка паказаў вялікую актыўнасць у наладжванні сувязяў з гомельскімі падпольшчыкамі. Выпрабаваў шмат спосабаў і ўрэшце сувязі наладзіў. Спачатку з падпольнай камсамольскай арганізацыяй, якая дзейнічала ва Уваравіцкім раёне. З дапамогай гэтай групы А. Л. Ісачанка мог прабірацца на ўскраіну Гомеля і сустракацца з асобнымі падпольшчыкамі.
міні|191x191пкс|Брацкая магіла на плошчы Працы ў Гомелі.
Узначаленая ім група падрыўнікоў пусціла пад адхон 58 варожых эшалонаў, знішчыла 87 танкаў, аўта- і бронемашын, шмат іншай баявой тэхнікі і жывой сілы ворага.

Загінуў 7 кастрычніка 1942 года падчас выплаўкі толу з не разарваўшыхся, сабраных на месцах баёў снарадаў. Пахаваны ў брацкай магіле ў Гомелі.

Указам Прэзідыума Вярхоўнага Савета СССР ад 1 студзеня 1944 года за ўзорнае выкананне заданняў камандавання ў барацьбе супраць нямецка-фашысцкіх захопнікаў, паказаныя пры гэтым мужнасць і гераізм Аляксандру Лаўрэнцьевічу Ісачэнку пасмяротна нададзена званне Героя Савецкага СаюзаУказ Президиума Верховного Совета СССР «О присвоении звания Героя Советского Союза белорусским партизанам» от 1 января 1944 года // Ведомости Верховного Совета Союза Советских Социалистических Республик : газета. — 1944. — 6 января (№ 1 (261)). — С. 1.

Узнагароджаны ордэнам Леніна.

 Памяць 
 У вёсцы Хоўхла ўсталяваны абеліск.
 Імем Аляксандра Ісачанкі названа вуліцы ў Гомелі і Буда-Кашалёве, судна МРФ.
 На вуліцы яго імя ў Гомелі ўсталявана мемарыяльная дошка.
 Стэла ў гонар А. Л. Ісачанкі ўстаноўлена на Алеі Герояў у Гомелі (вул. Савецкая).
 Да канца 1990-х гадоў імем Аляксандра Ісачанкі назваўся кінатэатр у Гомелі. Падчас будаўніцтва моладзевага цэнтра, кінатэатр ліквідаваны, часткова ўвайшоў у склад новага будынка.

 Крыніцы 

 Літаратура 


 Люди легенд. Выпуск 1. — М., 1965.
 Навечно в сердце народном. 3-е изд., доп. и испр. — Минск, 1984.

 Спасылкі 

 .

Катэгорыя:Партызаны Вялікай Айчыннай вайны
Катэгорыя:Падпольшчыкі_Вялікай_Айчыннай_вайны
Катэгорыя:Пахаваныя ў Гомелі
Катэгорыя:Члены КПСС